กระหึ่มวงสวิง โปรเม สุดเจ๋งซิวแชมป์ แอลพีจีเอ 3 รายการติด
ชั่วโมงนี้ไม่มีใครฮอตเท่าสาวน้อยคนนี้แล้วสำหรับ โปรเม เอรียา จุฑานุกาล ก้านเหล็กสาวขวัญใจแดนสยาม ที่ล่าสุดผงาดคว้าแชมป์รายการ วอลวิค แชมเปี้ยนชิพ 2016 พร้อมเพิ่มประวัติศาสตร์เป็นโปรชาวไทยคนแรกที่คว้าแชมป์แอลพีจีเอทัวร์ 3 รายการติดอีกด้วย,สำนักข่าวต่างประเทศรายงานวันที่ 29 พ.ค. การแข่งขันกอล์ฟแอลพีจีเอ ทัวร์ รายการ วอลวิค แชมเปียนชิพ 2016 ที่สนามทราวิส พอยต์ คันทรี คลับ รัฐมิชิแกน สหรัฐอเมริกา พาร์ 72 ชิงเงินรางวัลรวมกว่า 1.3 ล้านเหรียญสหรัฐฯ (ประมาณ 45.5 ล้านบาท) เดินทางมาถึงวันสุดท้ายแล้ว,ไฮไลต์ของวันนี้คงหนีไม่พ้นการเดินหน้าสร้างประวัติศาสตร์คว้าแชมป์แอลพีจีเอทัวร์ 3 รายการติดต่อกันของ โปรเม เอรียา จุฑานุกาล โปรสาววัย 20 ปีสายเลือดไทยหลังจากเพิ่งคว้าแชมป์ โยโกฮามา ไทร์ แอลพีจีเอ คลาสสิก ต่อด้วยแชมป์ คิงส์มิลล์ แชมเปี้ยนชิพ มาครองได้ก่อนหน้านี้,ล่าสุด จบการแข่งขันวันสุดท้าย โปรเม ยังฮอตไม่เลิกเก็บ 5 เบอร์ดีในหลุมที่ 6,13,14,16 และ 17 ไม่เสียโบกี้เลยตีเข้ามา 5 อันเดอร์พาร์ 67 สกอร์รวม 15 อันเดอร์พาร์ 273 ผงาดคว้าแชมป์รายการนี้ไปครองได้สำเร็จโดยทิ้งห่าง คริสตินา คิม โปรสาวจากเจ้าถิ่นถึง 5 สโตรก,พร้อมกันนี้ทำให้ โปรเม เพิ่มประวัติศาสตร์เป็นก้านเหล็กสาวชาวไทยคนแรกที่สามารถคว้าแชมป์แอลพีจีเอทัวร์ 3 รายการติดต่อกันได้อีกด้วย,ขณะที่ผลการแข่งขันของโปรสาวชาวไทยคนอื่นๆมีดังนี้ ,- (26) - โปรแหวน พรอนงค์ เพชรล้ำ - 2 อันเดอร์พาร์ 286,- (26) - โปรโม โมรียา จุฑานุกาล - 2 อันเดอร์พาร์ 286,- (26) - โปรสายป่าน ปัณณรัตน์ ธนพลบุญรัศมิ์ - 2 อันเดอร์พาร์ 286,- (43) - โปรเนท นนทยา ศรีสว่าง - อีเวนท์พาร์ 288,- (48) - โปรพริม พรีมา ธรรมรักษ์ - 1 โอเวอร์พาร์ 289,- (74) - โปรกิ๊ฟ เบญญาภา นิภัทร์โสภณ - 5 โอเวอร์พาร์ 293
ชั่วโมงนี้ไม่มีใครฮอตเท่าสาวน้อยคนนี้แล้วสำหรับ โปรเม เอรียา จุฑานุกาล ก้านเหล็กวัย 20 ปีที่ล่าสุดผงาดคว้าแชมป์ วอลวิค แชมเปี้ยนชิพ 2016 พร้อมเพิ่มประวัติศาสตร์เป็นโปรชาวไทยคนแรกที่คว้าแชมป์แอลพีจีเอทัวร์ 3 รายการติดอีกด้วย
กอล์ฟแอลพีจีเอ ทัวร์,วอลวิค แชมเปียนชิพ 2016",โปรเม,เอรียา จุฑานุกาล,ข่าวกีฬา,ผลกอล์ฟ,ข่าว,ไทยรัฐออนไลน์